شەفەق
نیوز/ پۆلیس فیدراڵی، ئمڕوو شەممە، خەوەردا لە تیرۆریستیگ کوشتیە، تەقەلای پالامارداین
خەڵکەگە و هیزەیل ئەمنی دایە لە پارێزگای کەرکوک.
لە بەیاننامەیگ
رەسیە ئاژانس شەفەق نیوز وت: هیزیگ لە فیرقەی پەنەجەم پۆلیس فیدراڵی وە هاوبەشی مەفرەزەیگ
لە هەواڵگری سەروە وەزارەت  ناوخۆ، توەنست تیرۆریستیگ
لە ناوچەی غێدە سەروە قەزای داقوق لە پارێزگای کەرکوک بکوشێد.
دیاری
کرد ک ئۆپراسیۆنەگە وە جیوەجیکردن کوڵەگردن شەوانە ورەوانگەی جویلەی یەکیگ لە ئەندامەیل
تیرۆری هات، ک مەوقەی تەقەلای تەقەکردن وەرەو مەفرەزەیل کوشیا.
لەلای
خوەییش شانەی راگەیانن ئەمنی، لە بەیاننامەیگ رەسیە ئاژانس شەفەق نیوز وت: رەوانگەی
وەردەوام ئەرا حەشارگەیل چەتەیل تیرۆر، زانیاری هەواڵگری گرنگیگ خستە دەس دەزگا ئەمنیەیلە،
ک دەزگای هەواڵگری نیشتمانی زانیاریەیل هویردیگ لە حەشارگەیگ تیرۆریستەیل لە زنجیرەی
کویەیل حەمرین لە ئۆپراسیۆنەیل سەڵاحەدین کەفتە دەس.
وتیش:
فڕۆکەوانی هیز ئاسمانی، گورزیگ ئاسمانی لەبان ئەو حەشارگە جیوەجی کرد، وە هەماهەنگی
و هاوکاری وەرد شانەی ئامانجکردن لە فەرماندەیی ئۆپراسیۆنەیل هاوبەش، و هیزیگ لە فەرماندەیی
ئۆپراسیۆنەیل سەڵاحەدین ئەرا وەشکین شیونەگە دەرچگ.
